Source: https://www.benulekaren.sk/a/25/vseobecne-obchodne-podmienky-internetovej-lekarne-benu
Timestamp: 2018-11-14 00:34:24+00:00

Document:
VŠEOBECNÉ OBCHODNÉ PODMIENKY INTERNETOVEJ LEKÁRNE BENU | BENULEKAREN.sk
Obchodná spoločnosť BENU SK 54, s.r.o., so sídlom Pribylinská 2/A, 831 04 Bratislava, IČO: 48 164 453, zapísaná v obchodnom registri Okresného súdu Bratislava I, oddiel: Sro, vložka č.: 104239/B je držiteľom povolenia na poskytovanie lekárenskej starostlivosti vo verejnej lekárni BENU – prevádzka nachádzajúca sa v Shopping Palace Bratislava, Cesta na Senec 2/A, 821 04 Bratislava (ďalej len „Kamenná lekáreň“) a súčasne je táto spoločnosť oprávnená vykonávať internetový výdaj liekov pod označením internetová lekáreň BENU na doméne www.benulekaren.sk (ďalej len „internetová lekáreň“).
Tieto Všeobecné obchodné podmienky internetovej lekárne BENU (ďalej len „VOP“) upravujú právne vzťahy medzi internetovou lekárňou ako predávajúcim a kupujúcim, ktorým môže byť aj spotrebiteľ, vznikajúce z kúpnej zmluvy na diaľku, pri dodávke objednaného tovaru, reklamáciách a sťažnostiach, prípadne v súvislosti s nimi. Tieto VOP sú vypracované v súlade s príslušnými ustanoveniami zákona č. 40/1964 Zb. Občianskeho zákonníka, zákona o ochrane spotrebiteľa, o ochrane spotrebiteľa pri predaji tovaru na základe zmluvy uzavretej na diaľku, zákona o liekoch a vyhlášky o internetovom výdaji liekov. V prípade, že niektoré otázky nie sú VOP upravené, spravujú sa príslušnými ustanoveniami právnych predpisov uvedených v predchádzajúcej vete.
Neoddeliteľnou súčasťou VOP je Reklamačný poriadok, ktorým sa upravuje postup pri uplatnení zodpovednosti za vady tovaru zakúpeného prostredníctvom internetovej lekárne BENU, prípadne postup vybavovania sťažností a podnetov, a práva zmluvných strán z toho vyplývajúce.
pre doplnkový tovar internetovej lekárne: Slovenská obchodná inšpekcia, Inšpektorát SOI pre Trnavský kraj, Pekárska 23, 917 01 Trnava 1, Odbor výkonu dozoru
pre zdravotnícke pomôcky, ktoré sú určené na meranie: Slovenský metrologický inšpektorát - SMIGeologická 1, 821 06 Bratislava
Internetová lekáreň– internetový výdaj liekov prevádzkovaný spoločnosťou BENU SK 54, s.r.o. so sídlom Pribylinská 2/A, 831 04 Bratislava, IČO: 48 164 453 zapísaná v obchodnom registri Okresného súdu Bratislava I, Odd. Sro, Vl. č. 104239/B na doméne benulekaren.sk v zmysle § 22 zákona o liekoch a súvisiacich právnych predpisov Slovenskej republiky;
Predávajúci alebo prevádzkovateľ- spoločnosť BENU SK 54, s.r.o. so sídlom Pribylinská 2/A, 831 04 Bratislava, IČO: 48 164 453 zapísaná v obchodnom registri Okresného súdu Bratislava I, Odd. Sro, Vl. č. 104239/B
Odberné miesto/miesta– vybrané Kamenné prevádzkarne verejnej lekárne BENU, prevádzkované spoločnosťou:
BENU SK 20, k.s. so sídlom Pribylinská 2/A, 831 04 Bratislava, IČO: 47 521 252, zapísanou v obchodnom registri Okresného súdu Bratislava I, Odd. Sr, Vl. č. 1376/B alebo spoločnosťou
BENU SK 57, s.r.o. so sídlom Pribylinská 2/A, 831 04 Bratislava, IČO: 31 700 608, zapísanou v obchodnom registri Okresného súdu Bratislava I, Odd. Sro, Vl. č. 92495/B alebo spoločnosťou,
BENU SK 81, s.r.o. so sídlom Pribylinská 2/A, 831 04 Bratislava, IČO: 50 738 534, zapísanou v obchodnom registri Okresného súdu Bratislava I, Odd. Sro, Vl. č. 117668/B
Kupujúci alebo zákazník– akákoľvek plnoletá fyzická osoba spôsobilá na právne úkony alebo existujúca právnická osoba, za predpokladu, že riadne vyplní a zašle objednávku na nákup tovaru prostredníctvom internetovej lekárne predávajúcemu v zmysle Všeobecných obchodných podmienok a predávajúci jej objednávku záväzne akceptuje;
Zdravotnícke pomôcky– zdravotnícke pomôcky, ktoré spĺňajú požiadavky na uvedenie na trh podľa osobitných predpisov, okrem aktívnych implantovateľných zdravotníckych pomôcok, diagnostických zdravotných pomôcok in vitro, zdravotníckych pomôcok III. skupiny a implantovateľných a invazívnych zdravotníckych pomôcok na dlhodobé používanie IIa. skupiny alebo IIb. skupiny;
VOP– tieto Všeobecné obchodné podmienky pre nákup a predaj tovaru prostredníctvom internetovej lekárne.
VOP Vernostného programu BENU– Všeobecné obchodné podmienky, ktorými sa riadi Vernostný program BENU , uverejnené na stránke www.benulekaren.sk
Kupujúci si objednáva tovar z internetovej lekárne na základe ponuky uvedenej na stránke www.benulekaren.sk, a to prostredníctvom elektronického objednávkového formulára. Podľa § 22 ods. 4 písm. a) a b) Zákona o liekoch môže predávajúci vydať humánny liek s obsahom drogového prekurzora len v takom počte balení, v akom je to potrebné na jeden liečebný cyklus.
Podmienkou platnosti elektronickej objednávky je riadne vyplnenie všetkých povinných polí objednávkového formulára.
V prípade, že je kupujúci držiteľom vernostnej karty BENU a má záujem uplatniť si body za nákup v internetovej lekárni BENU, body za nákup mu budú na vernostnú kartu pripísané po registrácii a vytvorení zákazníckeho konta v internetovej lekárni BENU. Body, ktoré zákazník získa za jednotlivý nákup uskutočnený prostredníctvom internetovej lekárne BENU si môže kupujúci uplatniť vo forme zľavy až pri nasledujúcom nákupe. Pravidlá účasti vo vernostnom programe BENU upravujú VOP vernostného programu BENU, ktoré sú dostupné na benulekaren.sk alebo v každej Kamennej prevádzke verejnej lekárne BENU.
Aktuálna ponuka tovarov a ich cena je platná po dobu, po ktorú je uvedená na webovej stránke internetovej lekárne.
Podmienkou nákupu nie je registrácia na stránke internetovej lekárne a zriadenia zákazníckeho konta kupujúcim ani jeho registrácia vo vernostnom programe BENU.
Kúpne ceny tovaru uvedené na stránke www.benulekaren.sk sú platné v okamihu objednania tovaru kupujúcim a sú platné iba pre internetovú lekáreň, nie pre Kamennú lekáreň.
Všetky kúpne ceny sú v EUR (€) a vrátane dane z pridanej hodnoty (DPH) v zákonom stanovenej výške.
Vlastnícke právo k tovaru prechádza z predávajúceho na kupujúceho prevzatím tovaru kupujúcim .
bezhotovostne - bankovým prevodom na bankový účet predávajúceho alebo prostredníctvom CardPay pred odovzdaním tovaru. Kupujúci je v takomto prípade povinný zaplatiť kúpnu cenu do 5 dní odo dňa doručenia potvrdenia od predávajúceho o akceptácii objednávky. V prípade, že kúpna cena nebude včas zaplatená, predávajúci môže odstúpiť od zmluvy.
hotovostne - na dobierku, prostredníctvom pošty alebo zmluvného kuriéra pri prevzatí tovaru alebo priamou platbou v Kamennej lekárni BENU, Shopping Palace Bratislava, Cesta na Senec 2/A, 821 04 Bratislava; priamu platbu nie je možné uskutočniť v ostatných lekárňach BENU, ktoré plnia výlučne funkciu odberného miesta.
Ku kúpnej cene budú pripočítané Súvisiace náklady podľa zvoleného spôsobu dodania tovaru a spôsobu zaplatenia kúpnej ceny, ktoré je kupujúci povinný zaplatiť spolu s kúpnou cenou.
Podrobné podmienky platby nájdete na benulekaren.sk v sekcii DOPRAVA a PLATBA.
Objednaný tovar bude odovzdaný kupujúcemu zvoleným spôsobom – podľa objednávky, a to odoslaním (poštou alebo zmluvným kuriérom) alebo si ho kupujúci vyzdvihne osobne v Kamennej lekárni alebo v odbernom mieste. Presný zoznam odberných miest, na ktorých je možné si tovar vyzdvihnúť osobne je uverejnený na internetovej stránke www.benulekaren.sk .
Dodacia lehota a dodacie podmienky kuriéra Slovak Parcel Service (UPS) je jeden pracovný deň odo dňa odovzdania zásielky predávajúcim na odoslanie pre kupujúceho.
V prípade osobného odberu tovaru v Kamennej lekárni alebo v odbernom mieste pošle predávajúci kupujúcemu potvrdzujúci e-mail, že tovar je pripravený na prevzatie v Kamennej lekárni alebo v odbernom mieste. Ak si kupujúci zvolí možnosť osobného odberu tovaru v odbernom mieste, je potrebné, aby pri zaslaní objednávky zvolil aj konkrétne odberné miesto podľa aktuálnej ponuky zverejnenej na webovej stránke benulekaren.sk v sekcii Kontakty, inak nebude objektívne možné tovar takýmto spôsobom doručiť .
Vo výnimočnom prípade môže byť pri konkrétnom tovare na internetovej stránke www.benulekaren.sk uvedená dlhšia dodacia lehota ako podľa bodu 2. tohto článku V týchto VOP; v takomto prípade bude tovar dodaný v tomto termíne.
V prípade, že objednaný tovar nie je výnimočne možné dodať v uvedenom termíne alebo tovar nie je na území Slovenskej republiky dostupný vôbec, bude predávajúci kupujúceho o tejto skutočnosti bezodkladne informovať spolu s informáciou o náhradnom termíne dodania, prípadne ponúkne iný výrobok, porovnateľný s pôvodným (náhradné plnenie). Informácia podľa predchádzajúcej vety zaslaná predávajúcim kupujúcemu sa považuje za nový návrh na uzavretie kúpnej zmluvy. V prípade, že kupujúci súhlasí s podmienkami nového návrhu, a kupujúci zašle jeho súhlas (akceptáciu) návrhu, doručením akceptácie návrhu vzniká medzi predávajúcim a kupujúcim kúpna zmluva. V prípade, že kupujúci nesúhlasí s novým návrhom alebo neodpovie, kúpna zmluva nevznikne.
Ak predávajúci objednaný tovar nemôže dodať a kupujúci s predávajúcim sa nedohodli na náhradnom plnení podľa predchádzajúceho bodu 5, je predávajúci povinný vrátiť už zaplatenú kúpnu cenu kupujúcemu do štrnástich (14) dní od uplynutia lehoty na dodanie tovaru
Pri objednávke nad 30,- € vrátane DPH si predávajúci nebude účtovať náklady na doručenie; to neplatí o oplatku za spôsob platby na dobierku, ktorý sa pri tomto kupujúcom zvolenom spôsobe platby účtuje vždy a je uvedený na benulekaren.sk v sekcii DOPRAVA A PLATBA. Žiadne náklady na doručenie nebude predávajúci účtovať ani pri osobnom prevzatí tovaru kupujúcim v Kamennej lekárni alebo v odbernom mieste.
Pri osobnom odbere tovaru v Kamennej lekárni alebo v odbernom mieste je predávajúci, resp. jeho zamestnanec oprávnený si od kupujúceho vyžiadať okrem čísla objednávky aj doklad totožnosti k nahliadnutiu, aby si overil správnosť výdaja objednávky. Predávajúci, resp. jeho zamestnanci nie sú oprávnení údaje z dokladu totožnosti nijakým spôsobom evidovať, zaznamenávať ani kopírovať.V odôvodnených prípadoch je predávajúci oprávnený tovar nevydať osobe, ktorá odmietne preukázať svoju totožnosť alebo ktorej totožnosť je iná ako kupujúceho, pričom nejde ani o jeho rodinného príslušníka či splnomocnenca.
O stave objednávky sa môže kupujúci informovať telefonicky na čísle +421 2 20 634 174 alebo e-mailom u predávajúceho na podpora@benulekaren.sk.
Presné podmienky prepravy a Súvisiace náklady sú uvedené na www.benulekaren.sk v sekcii DOPRAVA A PLATBA.
Odstúpenie od kúpnej zmluvy bez uvedenia dôvodu pri doplnkovom sortimente (§ 7 a nasl. zákona o ochrane spotrebiteľa pri predaji tovaru alebo poskytovaní služieb na základe zmluvy uzatvorenej na diaľku):
Kupujúci môže uplatniť právo na odstúpenie od zmluvy osobne v Kamennej lekárni počas prevádzkovej doby, na e-mailovú adresu: podpora@benulekaren.sk alebo písomne na adresu Kamennej lekárne (lekáreň BENU, Shopping Palace Bratislava, Cesta na Senec 2/A, 821 04 Bratislava) alebo sídla spoločnosti (BENU SK 54, s.r.o., Pribylinská 2/A 831 04 Bratislava). Kupujúci môže použiť Formulár na odstúpenie od zmluvy, ktorý je umiestnený na stránke benulekaren.sk v sekcii „Reklamácie a sťažnosti“, resp. formulár, ktorý mu zaslal predávajúci spolu s akceptáciou objednávky alebo so zásielkou. Lehota na odstúpenie od zmluvy sa považuje za zachovanú, ak oznámenie o odstúpení od zmluvy bolo odoslané predávajúcemu najneskôr v posledný deň lehoty na odstúpenie od zmluvy.
Kupujúci nemôže odstúpiť od zmluvy, predmetom ktorej je o. i. predaj tovaru zhotoveného podľa osobitných požiadaviek kupujúceho, tovaru vyrobeného na mieru, alebo tovaru určeného pre osobitne pre jedného spotrebiteľa, predaj tovaru, ktorý podlieha rýchlemu zníženiu akosti alebo skaze alebo predaj tovaru uzavretého v ochrannom obale, ktorý nie je vhodné vrátiť z dôvodu ochrany zdravia alebo z hygienických dôvodov a ktorého ochranný obal bol po dodaní porušený.
Reklamáciu liekov a zdravotníckych pomôcok/odstúpenie od kúpnej zmluvy upravuje čl. VII týchto VOP a REKLAMAČNÝ PORIADOK INTERNETOVEJ LEKÁRNE.
Reklamačné podmienky tovaru sú uvedené v REKLAMAČNOM PORIADKU INTERNETOVEJ LEKÁRNE.
V prípade, že sa jedná od odstúpenie od zmluvy, na základe ktorej boli kupujúcemu pripísané body na vernostnú kartu BENU, tieto body budú predávajúcim stornované.
Lieky a zdravotnícke pomôcky je možné vrátiť z dôvodov uvedených v bode 1. a 2. tohto Článku VII týchto VOP do siedmich (7) dní od ich prevzatia kupujúcim s tým, že na ich vrátenie kupujúci môže použiť Formulár na vrátenie lieku alebo zdravotníckej pomôcky zverejnený na webovej stránke benulekaren.sk v sekcii „ Reklamácie a sťažnosti“, a to nasledovným spôsobom:
Ak ide o liek / zdravotnícku pomôcku vrátenú kupujúcim z dôvodov podľa bodov 1. a 2. tohto Článku VII VOP, predávajúci je povinný prevziať vrátený liek alebo zdravotnícku pomôcku a vrátiť kupujúcemu najneskôr v lehote štrnástich (14) dní odo dňa vrátenia lieku / zdravotníckej pomôcky kúpnu cenu, ktorú kupujúci uhradil za tovar vrátane nákladov na doručenie zásielky.
Ak sa nejedná o vrátenie lieku / zdravotníckej pomôcky kupujúcim z dôvodov uvedených v bode 1. resp. 2. tohto článku (t.j. § 6 ods. 1 a 2 vyhlášky Ministerstva zdravotníctva SR č. 21/2012 Z.z.); je predávajúci povinný o tom informovať kupujúceho a vrátiť mu jeho tovar. Ak bolo vrátenie lieku/zdravotníckej pomôcky uskutočnené z dôvodov uvedených v bodoch 1. resp. 2. tohto článku, vrátenie lieku/zdravotníckej pomôcky sa považuje za odstúpenie od zmluvy vo vzťahu k vrátenému lieku/ zdravotníckej pomôcke.
Prevádzkovateľom informačného systému, v ktorom sú spracúvané osobné údaje kupujúcich v zmysle Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (ďalej len „GDPR“) je spoločnosť BENU SK 54, s.r.o. so sídlom Pribylinská 2/A, 831 04 Bratislava, IČO: 48 164 453 zapísaná v obchodnom registri Okresného súdu Bratislava I, Odd. Sro, vl. č. 104239/B.
Poštou na adrese: BENU 54, s.r.o. so sídlom Pribylinská 2/A, 831 04 Bratislava
Predávajúci informuje Kupujúceho, že jeho osobné údaje budú spracúvať nasledujúci sprostredkovatelia:
BENU Slovensko, a.s. so sídlom Pribylinská 2/A, 831 04 Bratislava, IČO: 47 920 670, zapísaná v obchodnom registri Okresného súdu Bratislava I, Odd. Sa, vl. č. 6030/B,
jednotlivé dcérske spoločnosti BENU, ktoré poskytujú službu osobného odberu tovaru, uvedené v článku II týchto VOP (odberné miesto/miesta),
Riešenia, spol. s r.o., so sídlom Mestská 10, 831 03 Bratislava, IČO: 35 948 345, zapísaná v obchodnom registri Okresného súdu Bratislava I, odd. Sro, vl. č.: 37036/B.
Osobné údaje kupujúceho predovšetkým meno, priezvisko, kontaktná adresa, telefonický a e-mailový kontakt, bankové spojenie, hodnota objednávky, dátum a čas zadania objednávky, informácie o objednanom tovare (vrátane napr. názvu lieku, zdravotníckej pomôcky, liekovej formy, množstva liečiva v jednej dávke lieku, množstvo objednaného tovaru, veľkosť balenia, spracúva prevádzkovateľ, resp. sprostredkovateľ bez súhlasu kupujúceho ako dotknutej osoby, nakoľko spracúvanie jeho osobných údajov je nevyhnutné na plnenie kúpnej zmluvy, ktorej je kupujúci zmluvnou stranou. Právnym základom spracúvania osobných údajov kupujúceho je teda ustanovenie čl. 6 ods. 1 písm. b) GDPR, ale tiež § 4 ods. 2 písm. b) a nasl. Vyhlášky Ministerstva zdravotníctva SR č. 21/2012 Z. z. ktorou sa ustanovujú podrobnosti o internetovom výdaji liekov alebo zdravotníckych pomôcok, o spôsobe zverejnenia informácie o internetovom výdaji, o spôsobe balenia zásielky a jej prepravy a o spôsobe reklamácie, definujúci osobné údaje, ktoré je objednávateľ (teda kupujúci) povinný v prípade internetovej objednávky uviesť. Bez spracovávania osobných údajov by nebolo možné kúpnu zmluvu realizovať. Účtovné doklady evidujeme a uchovávame pre účely plnenia našich povinností podľa právnych predpisov o účtovníctve a daňových zákonov.
Spracúvanie osobných údajov je realizované za účelom evidencie a riadneho vybavenia predaja a dodania tovaru, prípadne následnej reklamácie prostredníctvom internetovej lekárne, odstúpenia od zmluvy a účtovnej evidencie obchodných prípadov. Vaše osobné údaje využívame v procese vybavovania Vašej objednávky aj na komunikáciu s Vami (napr. zasielanie informácie o potvrdení objednávky, o stave jej vybavovania, odoslaní tovaru, žiadosť o doplňujúce informácie a pod).
Spracúvanie osobných údajov pre účely plnenia zmluvy je realizované po dobu potrebnú na riadne vybavenie objednávky, dodanie tovaru a splnenie práv a povinností predávajúceho a kupujúceho vyplývajúcich zo zmluvy (napr. trvanie záručnej doby, čas potrebný na vybavenie prípadnej reklamácie a pod.). Ak sa jedná o účtovné dokumenty, právne predpisy nám prikazujú uchovávať účtovné dokumenty po dobu 10 rokov od konca roka, ku ktorému sa vzťahujú.
Prevádzkovateľ umožňuje kupujúcemu dobrovoľne si vytvoriť zákaznícke konto, ktoré slúži kupujúcemu pre uľahčenie jeho nákupu a prípadného budúceho nákupu v internetovej lekárni (ďalej len „registrácia“). Nakoľko registrácia nie je povinná a nie je nevyhnutná ani na zadanie objednávky, právnym základom spracovávania osobných údajov je v tomto prípade súhlas kupujúceho ako dotknutej osoby podľa čl. 6 ods. 1 písm. a) GDPR. Súhlas vyjadrí kupujúci zaškrtnutím príslušného políčka v registračnom formulári V zákazníckom konte sú spracovávané nasledovné osobné údaje: meno, priezvisko, kontaktné údaje, heslo, číslo vernostnej karty BENU (ak ho kupujúci zadal – nepovinný údaj), údaje o realizovaných nákupoch (vrátane napr. názvu lieku, zdravotníckej pomôcky, liekovej formy, množstva liečiva v jednej dávke lieku, množstvo objednaného tovaru, veľkosť balenia, hodnota nákupu, uplatnenie zliav, vernostnej karty). Dotknutá osoba môže svoje zákaznícke konto kedykoľvek zrušiť, alebo zaslať odvolanie súhlasu so spracovávaním osobných údajov na BENU 54, s.r.o. so sídlom Pribylinská 2/A, 831 04 Bratislava alebo e-mailom na: podpora@benulekaren.sk
Kupujúci berie na vedomie, že predávajúci môže poskytnúť a sprístupniť niektoré osobné údaje uvedené v objednávke, ktoré sú nevyhnutné na riadne vybavenie objednávky ďalším osobám, s ktorými predávajúci spolupracuje alebo bude spolupracovať pri realizácii predaja tovaru kupujúcemu (kuriér, pošta, banka a pod.). Prevádzkovateľ nevykonáva prenos osobných údajov do tretích krajín ani osobné údaje nezverejňuje.
Kupujúci, ako dotknutá osoba má právo (i) na základe písomnej (vrátane elektronickej) žiadosti na prístup k svojim osobným údajom (najmä vyžadovať potvrdenie, či sú alebo nie sú údaje spracúvané, kategórie spracúvaných údajov, účel spracúvania, zdroj ich získania, dobu ich uchovávania); (ii) na opravu nesprávnych, resp. doplnenie neúplných údajov; (iii) obmedzenie spracúvania údajov podľa čl. 18 GDPR (napr. ak sú údaje nesprávne, alebo spracovávané nezákonne); (iv) získať osobné údaje, ktoré sa ho týkajú a ktoré poskytol prevádzkovateľovi, v štruktúrovanom, bežne používanom a strojovo čitateľnom formáte a právo preniesť tieto údaje ďalšiemu prevádzkovateľovi podľa podmienok uvedených v čl. 20 GDPR; (v) namietať z dôvodov týkajúcich sa jeho konkrétnej situácie v prípadoch, keď sa osobné údaje spracovávajú na účely oprávnených záujmov prevádzkovateľa, a to za podmienok uvedených v čl. 21 GDPR; (vi) na vymazanie údajov, ktorých účel spracúvania sa skončil alebo v prípadoch stanovených v čl. 17 GDPR.
Prílohou týchto VOP je aj REKLAMAMČNÝ PORIADOK INTERNETOVEJ LEKÁRNE BENU, ktorý je zverejnený na benulekaren.sk v Sekcii „ Reklamácie a sťažnosti“.
Kupujúci odoslaním objednávky potvrdzuje, že sa s týmito VOP oboznámil v znení, v akom boli uverejnené na internetovej stránke www,benulekaren.sk v deň odoslania elektronickej objednávky kupujúceho, ak nie je medzi zmluvnými stranami dohodnuté inak.
Tieto VOP nadobúdajú účinnosť dňa 25.05.2018.
Predávajúci si vyhradzuje právo meniť ustanovenia týchto VOP. Zmena účinnosti VOP nastáva momentom ich zverejnenia na webovom sídle predávajúceho www.benulekaren.sk, ak nie je na webovom sídle alebo vo VOP uvedená iná informácia; ustanovenie § 3 ods. 5 zákona č. 102/2014 Z.z. o ochrane spotrebiteľa pri predaji tovaru na základe zmluvy uzavretej na diaľku týmto nie je dotknuté (t.j. informácie zaslané spotrebiteľovi podľa § 3 ods. 1 a 2 zákona č. 102/2014 Z.z. zostávajú neoddeliteľnou súčasťou už uzatvorenej zmluvy a môžu byť zmenené iba s výslovným súhlasom oboch zmluvných strán).

References: § 22
 § 22
 § 6
 čl. 6
 § 4
 čl. 6
 čl. 18
 čl. 20
 čl. 21
 čl. 17
 § 3
 § 3